“Bolela le yo mongwe ka taba ya gore o lewa ke bodutu. O se ke wa fihla kamoo o ikwago ka gona. Go ka direga gore go na le batho ba bangwe bao o ba tsebago bao le bona ba lwantšhanago le maikwelo ao. Ka dinako tše dingwe o hloka mogwera o tee feela gore o ikwe o thabile.”—Vanessa. Mofsa yo mongwe yo a dirago difilimi tša dipopaye yoo e sego Hlatse ya Jehofa o ile a bogela bidio ya O se ke wa Utswa. O be a tloga a kgahlegile, kudukudu ge a ekwa gore bidio ye e dirilwe ke batho ba sego kae feela. O itše: “Ke tseba batho bao ba šomago dikhamphaning tše dikgolo le tše dinyenyane tša go dira difilimi tša dipopaye gomme ka dinako tše dingwe ke be ke ipotšiša gore go šoma moo go bjang. Eupša mafelelong, mošomo le maiteko a bona a go dira difilimi tše a fo segiša batho ka nakwana gomme gwa felela moo. Dibidio tša lena di kgoma maphelo a bana, di ba ruta phapano magareng ga se se lokilego le se se fošagetšego e bile di ba thuša go dira diphetho tše dibotse. Le dira selo seo se nago le morero, selo seo se thušago batho.”